भगवान श्री देवनारायण बगड़ावत राजवंश के थे । वे नाग वंशीय गुर्जर थे जिनका मूल स्थान वर्तमान में अजमेर के निकट नाग पहाड़ था । गुर्जर जाति एक संगठित, सुसंस्कृत वीर जातियों में गिनी जाती है जिसका आदिकाल से गौरवशाली इतिहास रहा है । समाज में प्रचलित लोक कथाओं के माध्यम से गुर्जर जाति के शौर्य - पुरूष देवनारायण के सम्बन्ध में विस्तृत रूप से जानकारी मिलती है । श्री देवनारायण महागाथा में इनको गुर्जर गोत्र चौहान वंश से सम्बन्धित बताया है । देवनारायण की फड़ के अनुसार माण्डलजी के हीराराम , हीराराम के बाघसिंह और बाघसिंह के 24 पुत्र हुए जो बगड़ावत कहलाये । इन्हीं में से बड़े भाई श्री सवाईभोज और माता साडू के पुत्र के रूप में वि. सं. 968 ( 911 ई . ) में माघ शुक्ला सप्तमी को आलौकिक पुरूष देवनारायण का जन्म मालासेरी में हुआ ।

अवतार
विशेष
बगड़ावत भारत
मंदिर